Valmiina?
Minä olen.
Internet on rajaton.
Se on villi länsi.
Siellä on kivoja sivuja,
joilla katsellaan suloisia vauvoja ja lapsia leikkimässä tai koulussa.
Kaikkein suosituimpia ovat kissat. Niitä suorastaan rakastetaan.
Internetissä on myös toinen puolensa, jossa kaikki on sallittua.
Ruma kääntöpuoli, jonne voi ladata pornoa, väkivaltaa,
ihmisen työntämisen portaita alas, pyhien patsaiden häpäisyä, julmuutta,
katu- ja pummitappeluja sekä Vapaudenpatsasta häpäiseviä kuvia,
eikä ketään kiinnosta paskan vertaa.
Mutta jopa rumalla kääntöpuolella on sääntönsä.
Se on kirjoittamaton, mutta ymmärretty.
Nyrkkisääntö.
Ja se sääntö on: näpit irti kissoista.
Iltaa. Aloitamme pahaenteisestä tapahtumasarjasta.
Poliisi tutkii kahta salaperäistä lähetystä.
NETFLIX-DOKUMENTTISARJA
Olen ollut poliisina yli 23 vuotta enkä ole koskaan nähnyt vastaavaa.
Kieroutunut tarina, joka vain pahenee.
Vastaanotossa verisesta paketista löytyi irti leikattu jalka.
He kuvailivat näkyä kauhuelokuvamaiseksi.
Tämän tehnyt pystyy toteuttamaan hyvin tarkan suunnitelman.
Tämä on kuin slasher-elokuvasta.
Hän halusi selvästi tällaista outoa pahamaineisuutta.
Hän todellakin latasi videot Internetiin.
Mitä näit videolla?
Asioita, joista ei voi edes puhua.
Hänellä ei ole ystäviä. Tai ainakaan kukaan ei ole ilmoittautunut.
...kansan pahin vihollinen.
Kuinka vaikea hänet on jäljittää? Kuinka vaarallinen hän on?
Kuinka varovaisia ihmisten pitäisi olla?
Hän on mestari naamioitumaan. Hän tykkää...
...voi olla naamioitunut naiseksi.
Interpol julkaisi maailmanlaajuisen pidätysmääräyksen murhaajasta.
Nyt poliisia syytetään todisteiden sivuuttamisesta.
Hän latasi vuonna 2010 nettiin kamalia videoita,
joissa hänen väitetään kiduttaneen ja tappaneen kissoja.
Kerron, miten kaikki alkoi.
Vegas ei ole minulle uhkapelejä, ryyppäämistä, huoria, kokaiinia -
tai "Vegasin tapahtumista ei puhuta" -juttuja. Asun täällä.
Vegas siis merkitsee töitä.
Nimeni on Deanna Thompson. Olen data-analyyttikko isolla kasinolla.
Vastaan kaikesta pelialan teknologiasta.
Näppini ovat mukana kaikessa kolikkopeleistä pöytäpeleihin.
Olen oikein perinteinen esimerkki tietokonenörtistä.
Kun tulen kotiin töistä, vietän aikaa koirien kanssa.
Sen jälkeen menen nettiin.
Baudi Moovan on netissä käyttämäni alter ego, jolla pysyttelen nimettömänä.
"Body Movin" on Beastie Boysin biisi.
- Miten se menee? - En laula sitä.
- Laulaisit nyt. - En.
Eikä. En pysty laulamaan sitä.
Ole hiljaa.
En varmasti laula sitä. Hankkikaa oikeudet ja soittakaa se. En laula.
PYSTYN JA TEEN
JAA
Netissä voin olla kuka vain.
RUOKAKUVASI INSPIROIVAT PELASTAKAA DELFIINIT
Voin parantaa maailmaa.
Voin olla hauska.
Voin olla tosi fiksu tai kunnon prinsessa.
VIINIÄ JA HIERONTA, KIITOS
TÄÄLTÄ PESEE VIINIÄ
Netissä voin olla kuka vain.
MAALI!
Vuoden 2010 lopussa koin vaikean eron,
ja olin siitä aika sekaisin.
RANSKALAISIA ENNEN KUNDEJA
Halusin vain upottautua johonkin, joka veisi ajatukseni muualle.
En halunnut ajatella kaikkea paskaa elämässäni.
Sitten löysin Facebookista päivityksen.
Todella moni oli päivittänyt netissä olleesta videosta.
TÄSSÄ SE VIDEO ON, VAIKKAKIN SE POISTETAAN VARMAAN PIAN.
Ajattelin,
että katsotaan nyt.
1 POIKA, 2 KISSANPENTUA
Mietin: "Tässäpä suloinen video. Mistä on kyse?"
En ole koskaan nähnyt sitä kokonaan.
Olen katsonut siitä vain pätkiä, mutta tästä lähtee.
Videon henkilöllä on vihreä huppari, ja huppu on vedetty pään yli.
Iso osa kasvoista on piilossa, mutta hupun alta näkyy otsatukkaa.
Hän panee kissat vakuumipussiin, joista imetään ilma ulos.
Nyt kuvassa näkyy...
Hän kiinnittää imurin letkun siihen kohtaan, johon se pussissa kuuluu.
Toinen kissanpennuista -
yrittää leikkisästi päästä pois pussista.
Tämä särkee sydämen.
Keskeytetäänkö?
Hetkeksi.
Vihaan tätä paskaa.
Tosi surullista.
TÄMÄ ON...
Tietysti tämä käy tunteisiin. Minä suorastaan rakastan kissoja.
Mietin videota katsellessani, että tämä on ihan paskaa.
"Saat maksaa tästä. Teoilla on seuraukset."
TIETÄÄKÖ KUKAAN, KUKA TUO TYYPPI ON?
En ollut ainoa videosta raivostunut.
Kommenteissa luki: "En voi uskoa, että tuo kusipää tekee noin" ja "Kuka hän on?"
SINUT PITÄISI TAPPAA
"Vittu, mikä tyyppi", "Kuka tuo kusipää on?" ja "Tapetaan hänet."
Se oli silkkaa raivoa. Kommentteja satoi.
HULLU PERSLÄPI!
"Joudut vankilaan." Mietin itsekseni, mistä helvetistä on kyse.
HÄNET PITÄÄ HIRTTÄÄ ÄITINSÄ SISÄLMYKSISTÄ
Totta kai tällainen käy tunteisiin ja suututtaa,
mutta kenelle ilmoitan?
Mille poliisilaitokselle?
En tiedä, missä tämä on tapahtunut. Kaveri voi olla vaikka Siperiassa.
Meillä ei ole toimivaltaa, joten tämä on hyödytöntä.
SINUT LÖYDETÄÄN MULKKU JOUTAA HELVETTIIN
JOS HÄN JÄÄ KIINNI, HÄN KUOLEE
Kommenteissa oli Facebook-linkki, joka johti ryhmäsivulle.
ETSITÄÄN KISSANPENTUJEN TAPPAJA
LIITY
JULKINEN RYHMÄ
JÄSENIÄ 93
Se näytti minusta keskittyneen videolla olleen henkilön löytämiseen.
LISÄÄ TÄHÄN KAIKKI LÖYTÄMÄSI TIEDOT TÄSTÄ TYYPISTÄ
METSÄSTYSONNEA
Huomasin ryhmässä yhden -
henkilön, joka pysytteli faktoissa eikä sortunut tunteiluun.
Hän oli John Greene.
Olen valmis.
Millaiselle henkilölle tulee mieleen -
panna kaksi kissanpentua vakuumipussiin?
Video julkaistiin tilillä, joka kuului nimimerkille uonlywish500.
Hän oli kommentoinut: "Vihaajat voivat imeä valtavaa kaluani. LOL."
Kommentti oli mielenkiintoinen.
En käsitä, miksi joku käskisi ihmisten tehdä niin.
Profiilitiedoissa näkyi myös,
että hän oli tykännyt elokuvan Ota kiinni, jos saat trailerista.
Jäät kiinni. Kuten Vegasissakin, talo voittaa aina.
Leonardo DiCaprio esittää huijaria,
jota FBI: n agentti jahtaa ympäri maata.
Minulle se oli kunnon "ette saa minua ikinä kiinni" -haistattelu.
Hän lähetti viestin -
ja haastoi meidät selvittämään, kuka on.
Otin sen vastaan. "Jos kaveri haluaa leikkiä kissaa ja hiirtä, minulle käy."
KESKUSTELKAA TEORIOISTANNE OLINPAIKAN SUHTEEN
Facebook-ryhmässä päätettiin selvittää, kuka hän on.
Sain voimaa jo siitä, kun seurasin sitä kaikkea.
He kuitenkin keskittyivät itse henkilöön. Se oli minusta tosi outoa,
koska eihän ihmistä voi sillä löytää.
Huoneessa on kuitenkin esineitä, jotka kertovat, missä henkilö on.
Huone näyttää pieneltä ja ahtaalta.
Se on ehkä 2,5 metriä kertaa 3 metriä.
Silti se kertoo paljon.
Videolla näkyy ovi, sänky,
pöytä,
ovennuppi,
valokatkaisija, pistorasioita...
Tuollaiset voivat kertoa tietystä alueesta maailmassa.
Pistorasiat ovat Englannissa erilaisia kuin Kaliforniassa.
Kävimme täikammalla läpi -
jokaisen yksityiskohdan.
Sitten tein kaavakuvan huoneesta,
jotta kaikki näkivät, missä mikin on.
Susipäiväpeitto.
Se päiväpeitto on kamala, mutta se on myös ainutlaatuinen.
Yleensä susikuvissa on kaksi kuuta ulvovaa sutta tai jotain muuta siirappista.
Tässä oli vain pää.
Sitä myytiin eBayssä, ja sitä valmisti pohjoisamerikkalainen yritys.
Ostajia oli vain yksi,
emmekä nähneet hänen nimeään.
Firma toimitti ulkomaille.
Siitä ei ollut apua.
Hän saattoi olla missä vain.
Taustalla kuuluu ääniä.
Siitä tietää, että huoneessa on joku, jota emme näe kamerassa.
Puhujat kikattelevat ja juttelevat, mutta emme tunnistaneet kieltä.
Se kuulosti joltain itäblokin kieleltä, mutten ole kieliasiantuntija.
Ryhmässä oli jäsen nimeltä Nicee Punk.
Hän on syntynyt Ukrainassa ja tunnisti kielen heti venäjäksi.
Ehkä tyyppi on Venäjällä.
KUULEN MIESÄÄNIEN SANOVAN "CHERNAYA AKULA", "MUSTA HAI"
VENÄLÄINEN HELIKOPTERI
Jos sulkee silmänsä ja keskittyy kuuntelemaan,
kuulee monia eri asioita.
Äänessä on häiriöitä.
He puhuvat ja naureskelevat. He pitävät meteliä.
Äkkiä se loppuu. Ikään kuin he katoaisivat.
Se vain...
Aivan kuin he olisivat poistuneet hiirenhiljaa.
Mutta videolla kuuluu napsaus.
Napsaus ja ääni loppuu.
Jumalauta. Tallenne.
Piru vie.
Taustalla kuuluu venäläinen komediasarja. Selvitimme jaksonkin.
Siinä vaiheessa meille selvisi, että kaveri leikkii kanssamme.
Hän johti meitä harhaan.
Käytimme viikkoja tähän venäläisjohtolankaan.
Katselin 16 tuntia liettualaisia ovenkahvoja.
En aikonut antaa periksi.
Olin vannonut löytäväni hänet, ja aioin tehdä sen.
Sitten -
ilmestyi uusi video.
Videolla on sama huone.
Kaveri leikkii kuolleilla kissoilla.
Selvästi itse teon jälkeen.
Hän julkaisi videon ohella myös pari kuvaa -
ja ryhmälle lähetettiin -
linkki.
Lähettäjän profiili oli selvästi tekaistu.
Puhutaan haamuhenkilöistä, jotka on helppo tunnistaa.
Nimi on yleensä tosi geneerinen -
kuten profiilikuvakin.
Haamuhenkilö julkaisee jotain,
ja tili suljetaan.
Klikkasin linkkiä.
Ja siinä hän oli kaikessa komeudessaan.
Kuva kaverista pitelemässä kissoja.
Kasvot vain oli sutattu.
Kuva oli tärkeä, koska se kertoi jotain hänestä.
Ehkä hän halusi olla jahdattuna.
Vähän kuin hän olisi sanonut: "Oletteko idiootteja?
Heitän teille luun ja katson, kun järsitte sitä."
Lisäksi kuva osoitti, että hän seurasi tutkintaa.
Hän oli ryhmässä.
Tässä oli siis yksi hänen käyttämänsä tili. Onko niitä lisää?
Olin käyttänyt aliasta enkä julkaissut mitään henkilökohtaisia tietoja,
joten en pelännyt turvallisuuteni puolesta.
Monella ryhmän jäsenillä oli kuitenkin todellinen syy pelätä.
Tietysti meitä järkytti toisen videon julkaiseminen ja kissoilla leikkiminen,
mutta me saimme siitä kuitenkin lisää todisteita.
Näimme lisää esineitä huoneessa, ja ne auttoivat rajaamaan hakua.
Olimme liekeissä.
Video koostuu ruuduista, jotka vilahtavat ohi nopeasti,
mutta jotka herättävät huomion kuvina.
Siksi muunsimme videon ruudut kuviksi.
Näin pystyimme tutkimaan huonetta kunnolla.
Ruutuja oli kymmeniä tuhansia.
"Saakeli. Tupakka-aski."
Tupakka-aski oli täysin uusi asia. Ja jos tietää aiheesta mitään,
tietää askien vaihtelevan maittain.
NÄYTTÄÄ VENÄLÄISELTÄ
PHILIP MORRISIN MUKAAN VALKOINEN FILTTERI ON USA: SSA
Savukkeet ovat tietyissä maissa pitkiä ja kapeita, jolloin askikin on sellainen.
Jotkin savukkeet ovat suorakaiteen muotoisia.
Lisäksi askeissa on lain vaatimat tekstit, koska tupakointi on hengenvaarallista.
TÄMÄ EI OLE SERBIASTA. MARLBORO-ASKISSA LUKISI "SMOKING KILLS".
Tässä askissa oli teksti "Surgeon General's Warning",
jota käytetään USA: ssa.
Siitä tiesin, että savukkeet olivat Pohjois-Amerikasta. Todiste oli tärkeä.
Olisihan henkilö tietenkin voinut ostaa tupakka-askin -
ja lentää Pariisiin tai Berliiniin, mutta savukkeet olivat Pohjois-Amerikasta.
Sitten huomasin keltaisen pölynimurin.
Etsin sanoilla "keltainen pölynimuri". Niitä on paljon.
Opin tästä, että internetissä on keskustelufoorumi kaikelle.
Pölynimureista kiinnostuneille on fooruminsa.
Löysin imurien korjausfoorumin,
jolla tuhannet kirjoittelevat: "Minulla on tuo putki. Lähetän sen."
Tai: "Minulla on tuo letku." Päädyin kirjoittamaan palstalle: "Tervehdys...
TUNNISTAAKO KUKAAN TÄTÄ PÖLYNIMURIA?
He tunnistivat sen heti.
Kenmoren perässä vedettävä "Aspiradora", mallinumero 7-21-26-08-2.
"Huippua. Kiitos teille. Teistä oli paljon apua. Olen tosi kiitollinen."
"Ole hyvä. Ja ihan tiedoksi,
mallia myydään vain Pohjois-Amerikassa."
Tässä se on.
Kuka tahansa sen videon tekijä olikin,
tiesimme nyt, että voisimme alkaa etsiä häntä Meksikosta,
USA: sta tai Kanadasta.
Juuri kun luulee, ettei homma voi mennä hullummaksi,
se menee.
New Yorkissa ryhmä entisiä jengiläisiä pyörittää nyt pelastusjärjestöä.
He pelastavat eläimiä.
Kiusaat eläimiä, koska ne eivät tappele vastaan.
Rescue Ink.
Mikä Rescue Inkin idea on?
Haluatko siistin vai oikean version?
Puutumme eläinten kaltoinkohteluun suoraan.
Teemme kaiken tarpeellisen lain puitteissa pelastaaksemme eläimet huonoista oloista.
Mitä tarkoitat?
Anna mielikuvituksesi laukata. En halua saada syytteitä kuvausten takia.
Kun näin videon ja sen, miten ilma loppui pussissa -
ja elämä sammui pentujen silmistä, se...
Ahdistuin, kun en voinut tehdä mitään.
Halusin mennä ruudun läpi ja tehdä jotain.
Siitä tuli avuton tunne.
Se on kamala.
Soitin siskolleni, joka on psykologi ja on opiskellut rikollisten profilointia.
Hän sanoi, että tekijä haluaa järkyttää. "Hän kaipaa huomiota.
Tämä ei ole ensimmäinen kerta eikä jää viimeiseksi.
Teoista tulee aina vain pahempia."
He harjoittelevat eläimillä. Kun ne eivät enää tyydytä sairasta mieltä -
tai tuota jännitystä, he siirtyvät seuraavaan avuttomaan uhriinsa.
Yleensä se on pieni nainen, lapsi tai iäkäs ihminen.
SARJAMURHAAJAN MERKIT
ENSIMMÄISET VAROITUSMERKIT
Nämä ovat asioita...
VAIKEA LAPSUUS
...jotka kielivät...
ELÄINTEN KIDUTTAMINEN
...että ihmisestä on tulossa sarjamurhaaja,
joka pitää pysäyttää heti.
SAMIN POIKA
MAHTAVAA, JOS NÄMÄ TYYPIT LÄHTEVÄT MUKAAN!
Meillä oli paljon näkyvyyttä Facebookissa ja Twitterissä.
Meitä seurasi 100 000 ihmistä, ja tykkäyksiä tuli miljoonia kuukaudessa.
Menin tietokoneelle ja tein ilmoituksen, jossa lupasin 5 000 dollarin palkkion.
Toisaalta jutun saama huomio tuntui hyvältä. Toisaalta tuntui...
Voi perkele.
Porukka sekosi. Tämä on internetnörttien unelma.
Valtava määrä ihmisiä -
liittyi ryhmään.
Kaikki halusivat mukaan. Poliisit, yksityisetsivät,
etsiviksi tekeytyvät, Teräsmiehiksi tekeytyvät, kaikki.
Mukana oli renderöintiasiantuntijoita.
Tässä vaiheessa kaveria etsivät jo kymmenet tuhannet.
Moni alkoi lähettää profiileja -
ihan mistä tahansa.
Johtolankoja tuli hyökyaallon tavoin.
"Tällä tyypillä on otsatukka."
- "Tämä tyyppi on pitkä ja hoikka." - "Etsitte häntä tai sittenkin häntä."
"Tällä tyypillä on huppari."
Olimme kuin autoja jahtaavia koiria, kun säntäilimme etsimässä tyyppiä.
Se oli kaaos potenssiin kymmenen.
EI HÄN TAIDA OLLA RANSKASSA. HÄN ON MENNYT KUUHUN.
KEKSIIKÖ KUKAAN MITÄÄN?
Sitten saimme johtolangan.
Facebookiin ladattiin jotain huomiota herättävää.
TALLON KISSANPENTUJA JA KUVAAN SEN
Kyseessä oli nimimerkki Jamsey Cramsalot Inhisass.
En käsitä, mistä nimimerkki tuli.
Tärkeintä tyypissä oli se,
että hän latasi sivulleen videon, jolla kissanpentu poltetaan elävältä.
LOL, EN KESTÄ
Mietimme heti, että hän voisi olla sama tyyppi.
Myös profiilikuva muistutti videolla ollutta kundia.
Jamsey Cramsalot Inhisass muistutti ulkonäöltään paljon videolla ollutta.
Se pisti silmään ja näytti siltä, että tässä voisi olla jotain.
Siskoni huomaa, kun menen tolaltani. Suutuin, ja hän rauhoitteli minua.
"Kuuntele.
Tällainen ihminen haluaa huomiota.
Mitä jos kysyt häneltä suoraan, tekikö hän sen?"
Se oli loistava ajatus.
TEITKÖ SINÄ VIDEON
"1 POIKA, 2 KISSANPENTUA"?
Houkuttelimme häntä hienovaraisesti.
Viimein onnistuimme.
Tunnustus.
"Kyllä. Tapan kissanpentuja. LOL. Ettekä voi sille mitään."
Cramsalot teki sen. Saimme oikean henkilön kiinni.
Ylläpitäjät ilmoittivat asiasta ilotulituskuvalla. Ihan totta.
TOIVOTTAVASTI JOKU TEKEE SAMAN HÄNELLE KUIN HÄN KISSOILLE.
TUHOAN SEN KUSIPÄÄN.
Olinpaikkaa ei tiedetty vieläkään.
TIETOJA
PAIKAT, JOISSA HÄN ON ASUNUT EI NÄYTETTÄVIÄ PAIKKOJA
Porukka alkoi tutkia hänen kavereitaan selvittääkseen paikan.
Namibiasta löytyi kaupunki nimeltä Windhoek.
En osaa lausua sitä. Eteläisessä Afrikassa se on.
Ryhmän ylläpitäjät ja Rescue Ink tekivät yhteistyötä -
ja sanoivat: "Löysimme hänet. Tässä se kissantappaja on."
Minä ja John Green mietimme:
"Siis mitä?"
Siinä ei ollut järkeä. Kaikki viittasi Pohjois-Amerikkaan.
Aivan kaikki. Savukkeet, susipeitto ja imuri.
Nyt muka joku tyyppi maassa, jonka nimeä en osaa edes lausua, "löytyi"?
En ymmärrä. Miten hän sinne joutui?
Aloimme tutkia, kuka kuvassa on.
Otin vain Jamsey Cramsalot Inhisassin profiilikuvan -
ja suoritin käänteisen kuvahaun. Sillä näen, missä kuva on julkaistu aiemmin.
Siten löysimme nettisivun, jolle kuva oli ladattu alun perin.
Sivustolla oli pornoa.
Kävimme läpi kuvia.
"Seuraava..." Ja siinä se oli.
Löysimme Jamseyn käyttämän kuvan. Vain tonttulakki puuttui.
Tiesimme, että Jamsey oli ottanut kuvan,
lisännyt tonttulakin ja tehnyt siitä profiilikuvansa.
Tiesimme, ettei hän ollut kissantappaja.
Lähestyimme ryhmää ja sanoimme: "Kuulkaa. Hän ei voi olla tappaja.
Hän ei voi olla sama tyyppi."
MITÄ MUITA TODISTEITA TEILLÄ ON KUIN AAVISTUS?
He nousivat takajaloilleen.
"Ei. Kyllä hän on oikea tyyppi.
Nappaamme hänet."
Olimme aivan äimistyneitä. He halusivat olla oikeassa.
Ja Facebook-ryhmä lynkkasi hänet.
KUUNTELE, SAIRAS KUSIPÄÄ
PARAS VAROA!
Ihmiset ovat verenhimoisia tällaisissa.
TIEDÄMME, KUKA JA MISSÄ OLET
Tunteet ottavat vallan.
Sisäinen liekki vain...
PUUKOTA ITSEÄSI! KUN LÖYDÄMME SINUT, ITKET KUIN VAUVA
Pian tämän jälkeen Jamsey riisti hengen itseltään.
Joku oli selvittänyt hänen henkilöllisyytensä.
Hänen nimensä oli Edward Jordan.
Jamsey ei ollut etsimämme tyyppi.
Hän oli nettitrolli, joka halusi matkia.
Hän latasi videon, jonka takia kaikki luulivat häntä täksi tyypiksi.
Kuulimme kuukautta myöhemmin, että Edward oli kärsinyt vakavasta masennuksesta.
Hän oli vältellyt masennustaan viettämällä aikaa netissä. Se on tuttua minullekin.
Kukaan ei tiedä varmaksi, enkä minä ainakaan sano,
että hän tappoi itsensä tämän noitavainon takia.
Mutta varovainen pitää olla. Koskaan ei voi tietää, kuka toisessa päässä on -
tai millaisia ongelmia hänellä voi olla.
MASENNUS TUHOAA MINUT
Kun etsii jotakuta kissantappajan kaltaista,
täytyy taistella, ettei unohda, kuka on.
Siinä alkaa muuttua siksi, mitä vastaan yrittää taistella.
Heidän kaltaisekseen ei parane muuttua. Pahaksi.
Ei pidä muuttua hirviöksi.
Sitten yhtäkkiä osa ryhmän jäsenistä sai viestin.
Lähettäjä oli taas haamuhenkilö.
Viestissä luki,
että etsimämme henkilön nimi on Luka Magnotta.
Mietimme, kuka helvetin Luka Magnotta.
"Luka Magnotta kuulostaa pornotähden nimeltä.
Viesti ei voi olla aito. Joku yrittää taas vedättää meitä."
Mitä siinä voi tehdä? Kirjoittaa "Luka Magnotta" ja painaa enteriä.
Hyvä luoja. Sieltä vain...
En osaa edes selittää reaktiotani hakutuloksiin.
LUKA ROCCO MAGNOTTA POSEERAA NOIN 865 000 TULOSTA
Hakutuloksia oli sadoittain.
Tuloksissa oli YouTube-video, jonka taustalla soi New Orderin "True Faith".
Se oli diaesitys,
jossa tyyppi poseerasi.
Kävin kuvia läpi ja mietin, mistä on kyse.
Luin kaverista, joka elää -
suihkuseurapiirielämää.
Hänestä oli kuvia Bermudalla ja kaiketi Ruotsissa.
Venäjän Punainen tori, Eiffel-torni,
Rooman Fontana di Trevi, Miami.
Siitä henkilöstä oli uskomaton määrä kuvia.
Fanisivuja löytyi sadoittain,
ja kommentit olivat hyvin imartelevia.
OLET KAUNIS TOSI KUUMA! UUSI IDOLINI.
SEKSIKÄS NUORIMIES RAKASTAN LUKAA
Lukasta oli valtava määrä juttuja netissä.
Hänestä puhuttiin mallina ja River Phoenixin serkkuna.
Olimme aivan äimistyneitä.
LUKA MAGNOTTA ON MARILYN MONROEN POIKA JA FREDDY PRINZ JR: N SERKKU
Hänestä puhuttiin Madonnan poikaystävänä. Siis mitä ihmettä?
Tässä vaiheessa -
aloin miettiä: "Ihan oikeasti.
Tyypin nimi on uppo-outo, ja hän on muka Madonnan poikaystävä.
Hänellä oli sotkuinen ruskea tukka,
ja luusto vastasi videon profiilia.
Ryhmä oli aiemminkin syyttänyt väärää ihmistä,
joten epäröin hälytyskellojen soittamista -
ja pidin toistaiseksi tiedot tästä henkilöstä mieluummin itselläni.
Loimme salaisen Facebook-ryhmän, johon pyysimme muutaman luotettavan henkilön.
He olivat uskottavia, fiksuja ja käytännöllisiä.
Ryhmän nimi oli Luka_Intel.
Mutta emme vieläkään tienneet, missä hän on.
Hänestä oli kuvia kaikkialta maailmasta,
mutta senhetkinen olinpaikka ei selvinnyt.
Viimein löysimme koe-esiintymisvideon,
jolla hän pyrki kolmea vuotta aiemmin tosi-TV-ohjelmaan miesmalleista.
Hei, olen Luka.
Sukunimeni on Magnotta. M-A-G-N-O-T-T-A.
- Mitä kuuluu, Luka? - Hyvää. Entä itsellesi?
Hän kuulosti selkeästi pohjoisamerikkalaiselta.
Rasti ruutuun.
- Voitko riisua paitasi nyt heti? - Totta kai.
Äänesi mataloitui vielä lisää.
Moni on sanonut, että minulla on tosi matala ääni.
Tässä oli -
tiedonjyvä, jonka perusteella etsimämme henkilö oli Kanadassa.
- Miten olet saanut äänestäsi noin matalan? - Harjoittelulla se onnistuu.
Hän piti takkia olkapäällään ja esitteli itsensä omalla tyylillään.
Hän on tosi turhamainen.
Moni on sanonut, että olen järkyttävän komea.
Hyvältä näyttää. Minä puollan.
Siinä alkoi pakostakin miettiä: "Kuvaisiko tämä tyyppi tosiaan itseään -
tukehduttamassa kissanpentuja vakuumipussissa?"
Sinussa on potentiaalia, mutta odota vielä ensi vuoteen.
- Hyvä on. - Tasapeli.
Te sen päätätte.
Siinä yrittää panna itsensä tiettyyn mielentilaan ja miettiä:
"Voisinko olla normaali oma itseni -
ja sitten yhtäkkiä tyyppi, joka tappaa kissoja?"
Kun katsoo sitä normaalilta vaikuttavaa kundia, mieli... Sitä ei osaa kuvitella.
- Hän ei ole kyllin lihaksikas COVERGuyhin. - Lihasta kasvattaa kuka vain.
Voin kyllä treenata. Olen päättäväinen,
ja kun vain keskityn tavoitteeseen, pääsen siihen.
Mietin videota katsoessani, ettei tyyppi voi olla sama.
Mutta sitten sain John Greeneltä viestin.
Siinä luki:
"Kuvia ei voi aina pitää totuutena."
Kun katsoo Lukan kuvia, niissä huomaa tietyn kaavan:
"Hetkinen. Nuo kasvot eivät tunnu sopivan yksiin tuon kropan kanssa."
Ne olivat selvästi pielessä.
Ihonväri ei ollut yhteneväinen.
Pian kuvissa huomaa jo rajoja ja muita asioita, jotka eivät täsmää.
Pikselöitymistä kaulassa.
Löysin hääkuvan -
ja jutun, jossa hänen kerrottiin menneen naimisiin Venäjällä.
Yksi ryhmämme jäsenistä löysi alkuperäisen kuvan.
Eli kuvat julkaissut henkilö -
oli vaihtanut Luka Magnottan pään -
satunnaisiin netistä löytyneisiin kuviin,
jotta näyttäisi siltä,
että hän vain pitää hauskaa.
Kun lisäksi kävi läpi 20 - 40 fanisivustoa,
alkoi huomata eri tileiltä lähetettyjen kommenttien yhteneväisyydet.
KUUMA KUNDI - TOSI KUUMA KUUMAA MENOA - PRINSSI
Käyttäjänimet vaihtelivat,
mutta sanasto, fraasit ja kirjoitustyyli pysyivät samoina.
Siinä tuli mieleen,
ovatko kaikki saman henkilön kirjoittamia.
50 ERI FB-PROFIILIA 14 ERI KAUPUNKIA
KUKA TEKEE TÄLLAISTA?
Alkoi näyttää siltä,
että kaikki Lukaa ylistävät fanisivustot -
olivat hänen itsensä tekemiä.
JULKISUUDEN HENKILÖ - VIIHDYTTÄJÄ AVOIN RYHMÄ
UUSI JAMES DEAN
RAKASTAN LUKAA
Aloin miettiä, oliko kaikki Lukasta julkaistu sittenkin valhetta.
Sitten löysimme juorulehti Toronto Sunin artikkelin.
Sen oli kirjoittanut Joe Warmington.
Vuonna 2007, kolme vuotta ennen tätä kaikkea,
olin tulossa kotiin töistä.
Kuuntelin suosittua radio-ohjelmaa.
Joe Warmington, otto yksi.
Joku soitti ohjelmaan todella kiihtyneenä.
Mies oli suuttunut siitä, että oman väittämänsä mukaan -
netissä kirjoiteltiin hänen ja Karla Homolkan romanttisesta suhteesta.
Jos täällä Kanadassa sanoo nimen Karla Homolka,
ihmisten niskakarvat nousevat pystyyn.
Hän on Kanadan vihatuin nainen.
Hän on sarjamurhaaja Paul Bernardon vaimo,
ja pari tunnetaan Ken ja Barbie -tappajina.
Karla tappoi miehensä kanssa kolme 14-vuotiasta tyttöä,
joista yksi oli hänen siskonsa.
Hänen kanssaan tehtiin syytesuojasopimus, jotta hän todistaisi miestään vastaan.
Myöhemmin video osoitti hänen olleen hyvin vahvasti mukana surmissa.
Hän johti niitä, ja osa oli hänen ideansa.
Soittaja oli hyvin vihainen.
Mietin, kuka hän oli, kunnes hän sanoi nimensä.
Luka Magnotta.
Otin häneen yhteyttä sähköpostilla, ja pian minulle soittikin mies,
joka sanoi nimekseen Luka Magnotta.
Sanoin, että olisi kiva tavata kasvotusten, ja hän ehdotti paikkaa.
En muista, mikä se oli.
Minusta oli parempi tavata Sunin toimituksessa, ja hän suostui siihen.
Jälkikäteen ajatellen se oli oikea päätös.
Istuin toimituksessa,
ja Luka Magnotta käveli sisään.
Leukani loksahti, ja katsoin häntä suu auki.
Kaveri näytti ihan Paul Bernardolta.
Mallinurani on mennyt totta puhuen alamäkeä.
Siihenkö on syynä huhu sinusta ja Karla Homolkasta?
Se huhu on tuhonnut elämäni. Haluan korjata väärinkäsitykset.
Me kaksi emme ole minkäänlaisessa yhteydessä.
Hän painotti, että hänen elämänsä on raiteiltaan -
ja että uran tuhoutumisen lisäksi hänen henkensä on vaarassa.
Olen saanut tappouhkauksia. Osoitteeni on julkaistu, joten jouduin muuttamaan.
Olen hermoromahduksen partaalla. Maineeni on täysin mennyttä.
Kun tapaan roolittajia tai agentteja, minut tunnetaan.
Juttu on kaikkialla.
Pyydän tämän tekijää lopettamaan.
Ja kaikki johtuu huhusta, että seurustelet Karla Homolkan kanssa.
Katsottuani artikkeliin liitetyn videon...
Olen saanut tappouhkauksia.
...aloin uskoa, että hän levitti valetiliensä avulla huhuja itsestään.
Miksi joku haluaa tulla yhdistetyksi sarjamurhaajaan?
Me kaksi emme ole minkäänlaisessa yhteydessä.
Julkisuuden takia.
Muistakaa nyrkkisääntö.
Näpit irti kissoista.
Aloin miettiä, tekikö hän videot,
koska tiesi saavansa niillä huomiota ja julkisuutta.
Sitä hän myös sai.
120 000 NÄYTTÖKERTAA
Ongelma oli se, että tämä tapahtui kolme vuotta ennen kissantappovideoita.
NIMIHAKEMISTO
Emme tienneet, missä hän on.
Hän saattoi olla missä vain. Mistä siis alamme etsiä?
Kävimme läpi kaikki mahdolliset kuvat.
Niitä oli tuhansia,
mutta tiesimme, että hän on mokannut edes yhdessä -
ja jättänyt digitaalisen jäljen.
Joskus kuvaa otettaessa -
siihen tallentuu digitaalisia tietoja.
Ne ovat EXIF-tietoja.
Niistä näkyy kameran malli, kuvauspäivämäärä ja GPS-sijainti.
Kuva voidaan ladata nettiin EXIF-tietojen kanssa.
Niitä me siis etsimme.
PAIKKATIETOJA EI LÖYDY
Sitten löysimme yhdet koordinaatit.
Tällä kertaa minä tein löydön, ja olin innoissani.
Lähetin John Greenille kuvankaappauksen.
Luka istuu kuvassa kauniilla leposohvalla -
ilmeisesti hienossa tavaratalossa.
EXIF-sivustolta saa automaattisesti karttanäkymän, jossa kohde on.
Kartassa näkyi Toronton Eaton-ostoskeskus.
Kanadan Toronto.
Koko jutun avain oli kuitenkin päivämäärä.
Lokakuun 25. päivä 2010.
Eli hän oli lokakuun lopussa Torontossa,
kun kissantappovideo julkaistiin marraskuussa.
Olimme suunniltamme. "Hän on Torontossa."
Arvelimme, että hän olisi Kanadassa, mutta nyt me olimme satavarmoja siitä.
Aloin tehdä sitä, missä olen paras.
Aloin etsiä tarkkaa osoitetta.
Löysin kuvan, jossa Luka seisoo kolmannen tai neljännen kerroksen parvekkeella.
Tärkein huomio oli kuitenkin risteyksessä näkyvä huoltoasema.
Se oli Petro-Canadan asema.
Seuraavaksi siirryin Google Mapsiin.
Petro-Canadan huoltamoita on satoja,
joten aloin tehdä vertailuja.
Muistin Lukan blogikirjoituksen häntä ahdistelevista paparazzeista.
Hänestä yritettiin saada kuva asuntonsa ulkopuolella Etobicokessa.
"Etobicoke. Mielenkiintoista. Missä se on?
Etobicoke on asuinalue Toronton liepeillä.
Montakohan Petro-Canadaa siellä on?
Kuusi.
Tämäpä on helppoa."
Aloin klikkailla Petro-Canadan huoltoasemia.
Klikkauksen jälkeen avasin katunäkymän.
Katsoin sitä: "Ei ollut tuo."
Asema numero kaksi. Katunäkymä. "Ei ollut tuokaan." Asema kolme.
Se näytti juuri Lukan kuvassa olleelta Petro-Canadan asemalta.
Lisäksi sen takana oli harmaa sementtikerrostalo.
Klikkasin hiirtä ja käänsin katunäkymää 180 astetta.
Näytöllä näkyi asunto, jossa Lukan kuva oli otettu.
Mill Street 304.
Nyt -
se kusipää oli kiikissä.
Päätimme ottaa yhteyttä viranomaisiin.
Soitin Toronton poliisilaitokselle.
Siellä ihmeteltiin: "Mistä on kyse? Jostain nettivideoistako?"
Kesti hetken vakuuttaa heille, että puhun totta,
mutta he menivät lopulta käymään asunnolla.
Oven avannut henkilö vahvisti,
että Luka Magnotta oli asunut siellä,
mutta oli sittemmin muuttanut Venäjälle.
Jälleen kerran tämä suihkuseurapiirityyppi on jossain "Venäjällä".
Siinä tuli pakostakin mieleen, ettei juttu ratkea ikinä eikä mitään tapahdu.
Hyödytöntä touhua.
Kului pari viikkoa ja sitten pari kuukautta.
Aloimme menettää tarmoamme, koska mitään uutta tutkittavaa ei ollut.
Hän ei julkaissut videoita eikä kuvia.
Ryhmän mielenkiinto hiipui.
Jäsenet alkoivat hävitä.
Ryhmän koko pieneni 15 000 jäsenestä noin 8 000 jäseneen.
KIRJAUDU ULOS
Yhtäkkiä -
ilmestyi uusi video.
KYLPYHETKI LOL
Se on ehkä vieläkin kamalimpia videoita, jonka olen koskaan nähnyt.
Epätoivo kissan -
ilmeessä on... Sitä on vaikea kuvailla. Se jää piinaamaan.
Videolla näytetään, miten kissa lasketaan veteen -
ja sitä pidetään veden alla, kunnes se hukkuu.
Myöhemmin samana päivänä ilmestyi vielä uusi video. "Mitä helvettiä?"
Ensireaktioni oli: "Selvä. Tämä on toinen isku."
Tunne oli vähän sama kuin 9.11.2001, kun toinen lentokone iskeytyi torniin.
"Mitä nyt? Kimppuumme käydään."
Taustalla kuuluu joululaulu "Little Drummer Boy".
Kun näin tonttulakin, mieleeni tuli heti Jamsey.
Se oli haistattelu meille.
Sitten tajusin, että tyynyjen alla on valtava pyton.
Ja pyton toimii luontonsa mukaisesti. Se aikoo syödä kissan.
SAIRAS PASKIAINEN!
Sen jälkeen...
HYVÄ LUOJA - SADISTINEN FRIIKKI HIRVIÖ!
...ryhmä aktivoitui.
Heräsimme horroksestamme,
ja hän sai huomiomme.
NÄKYYKÖ NOITA AURINKOLASEJA MUISSA KUVISSA?
VARMASTI HÄN
Kun näin videon ladanneen tilin käyttäjänimen,
tiesin, mistä on kyse.
Lesley Ann Downin tappoivat -
Ian Brady ja Myra Hindley.
He tappoivat viisi lasta Manchesterissa Englannissa.
Niistä puhuttiin Nummimurhina.
Smiths-fanina tiedän niistä paljon, koska bändi on tehnyt niistä biisin.
UHRIT:
HINDLEY VÄITTI OLLEENSA LASKEMASSA KYLPYÄ DOWNEYLLE
Varoitusmerkkejä oli paljon.
Tämä oli jo toinen merkki siitä, että sarjamurhaajat kiinnostivat Lukaa.
16 MINUUTTIA PITKÄ NAUHOITE LESLEY ANNIN KUOLEMASTA -
"LITTLE DRUMMER BOYN" SOIDESSA TAUSTALLA
Se oli tavallaan... Ei tavallaan. Se oli tosi huolestuttavaa.
Kahden uuden videon julkaisu -
sai myös lehdistön huomion heräämään.
Lontoossa The Sun julkaisi artikkelin, joka oli otsikoitu:
"Napataan hullu, joka syötti kissanpennun pytonille."
TUNNETKO HÄNET? SOITA TOIMITUKSEEN
The Sunin toimittaja Alex West sai viestin taas yhdeltä haamuhenkilöltä.
Siinä luki: "Etsimänne henkilö on tällä hetkellä Lontoossa.
Hän on Luka Magnotta,
ja hän asuu The Fusilier Innissä."
Alex West päätti lähteä Fusilier Inniin tapaamaan mainittua henkilöä.
Hän tallensi tapaamisen salaa.
Hän voi olla joku hullu, joka yrittää puukottaa meitä.
Ollaan varovaisia.
Luka. Ehditkö jutella?
Olen toimittaja The Sunista.
Et kai kuvaa minua?
En. Miksi olet Lontoossa?
Vainoamisen takia.
- Minkä vainoamisen? - Olen saanut tappouhkauksia.
Millaisia?
Mitä nyt voi kuvitella. Minut tapetaan...
- Miksi? - Huhujen takia.
Moni sanoo, että tämä mies -
on vastuussa kissanpentujen tappamisesta YouTube-videoilla. Oletko kuvassa?
- En ole. - Näyttää sinulta.
- Tuo en ole minä. - Etkö?
En.
Photoshopilla saa ihmeitä aikaan.
- Minusta on lavastettu syyllinen. - Miksi muka?
- Haluavatko he kostaa jotain? - Moni haluaa.
- Mitä? - Ei puhuta siitä nyt.
Emme pääse puusta pitkälle. Pitänee siis jättää tämä tähän.
- Niin pitää. Kiitos ja päivänjatkoja. - Kiitos.
Pian tuon jälkeen -
Alex West sai sähköpostia.
Myös John Kilbride oli Nummimurhien uhri.
"Hauska seurata, kun väki kerää todisteita,
muttei silti saa minua kiinni.
Minä voitan aina.
Minulla on aina valttikortit enkä lopeta videoiden tekemistä.
Ensi kerralla olen tehnyt videon, jossa on kisujen sijaan ihmisiä."
Tuo on pelottavin kohta.
Hän siirtyisi kisuista ihmisiin.
Scotland Yard ei pystynyt auttamaan. Meillä ei ollut toimivaltaa.
Aloin olla paniikissa. Kukaan ei kuunnellut minua,
mutta tiesin tämän olevan hänen seuraava astinlautansa kuuluisuuteen.
Jotain pahaa oli tapahtumassa.
Joku ryhmästä sanoi, että Luka tappaisi vielä jonkun.
Sitten tuli päivä,
jona taas yksi haamuhenkilö lähetti viestin ryhmälle.
Nyt viestissä luki:
"Baudi Moovin 99."
Yksi ryhmän jäsenistä huomasi videon,
josta tämä haamuhenkilö oli tykännyt.
Minua varoitettiin, ennen kuin klikkasin sitä:
"Varaudu siihen, että tämä on vähän pelottava.
En halua sinun hermoilevan liikaa, mutta katso tämä video."
Videolla näkyi kasino, jolla työskentelin.
Se oli hirvittävää.
Hän ei ollut enää tietokoneen takana.
Tämä oli todellista.
Juttu alkoi palapelinä, jonka kuvittelin kokoavani parissa päivässä.
Hankkiudun eroon jostakusta ääliöstä. Nyt oltiin tässä.
Mahdollinen tappaja -
oli perässäni.
Pelkäsin aidosti,
että Luka ilmaantuisi työpaikalleni puukon kanssa.
Tai että hän murtautuisi autooni ja odottaisi takapenkillä.
Se oli jo järjetöntä vainoharhaa.
Mietin kuumeisesti: "Tästä pitää kertoa pomolle.
Olenko vaarantanut hänet?"
Olin todella peloissani.
Se, että minun pitäisi kertoa pomolleni, mitä olen puuhannut netissä...
Vaikka kyse oli hyvästä asiasta, se oli silti -
todella noloa.
Voitteko kuvitella -
itsenne huipputekniseen työpaikkaan ammattilaisten keskelle -
ja kertovanne heille, että kotona jahtaatte netissä kissantappajaa.
Se on todella hävettävää.
Olin sängyssä nukkumassa,
kun puhelimeni värisi Facebook-viestin merkiksi.
Otin puhelimen käteeni, ja viestissä luki: "Hei.
Törmäsin juuri videoon,
joka sinun ehkä kannattaisi katsoa. Tämä taitaa olla se etsimäsi Luka."
Mielenkiintoni heräsi. Pelkäsin, että näkisin taas kissantappovideon.
Klikkasin linkkiä -
ja painoin playtä. Video alkoi.
Mietin: "Mitä helvettiä?
Mehän sanoimme, että hän tappaa jonkun.
Eikä kukaan uskonut."